system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Ticu Archip?
assistant
Sevastia Ticu Archip (n. 4 ianuarie 1891, Târgoviște, d. 31 martie 1965, București) a fost o prozatoare și autoare de opere dramatice din România.

A fost fiica lui Grigore Archip, licențiată a Facultății de Matematică a Universității din București, asistentă universitară la Facultatea de Matematică și mai apoi profesoară de matematică la liceul de fete "Regina Maria". 

A fost membră fidelă a Cenaclului „Sburătorul”, din 1924, și a colaborat la „Cetatea literară”, „Tiparnița literară”, „Reporter”, „Vremea” etc. În perioada 1926-1928 a făcut parte din comitetul de redacție al Revistei Scriitoarelor și Scriitorilor Români, revistă în care a publicat în 1932 piesa Gura de leu, jucată la Teatrul Național în 1935. 

A fost o antifeministă hotărâtă.

A tradus din Joseph Conrad, Alexandre Dumas, Oscar Wilde, Jules Verne, Maxim Gorki.

Pe strada „Sfântul Constantin” la nr 13A din București există o placă memorială în cinstea ei.

Opere 
 Colecționarul de pietre prețioase, nuvele, 1926
 Aventura, 1929
 Patul fraților, nuvelă, 1949
 Trilogia de romane Soarele negru, din care apar doar primele două romane, Oameni, 1946 și Zeul, 1949

Teatru
 Inelul, jucată în 1921 la Teatrul Național București și publicată în 1922.

Traduceri
 Lev Tolstoi, Opere, I Copilăria. Adolescența. Tinerețea, în colaborare cu Maria Vlad, București, 1953;
 Iuri Tifonov, Studenții, în colaborare cu I. Frunză, București, 1953;
 Alexandre Dumas, Cei trei mușchetari]], I-II, în colaborare cu M. Fanny Lehrer, București, 1956 (alte ediții: 1959; 1964; 1993; 2002);
 Vilis Lācis, Patria pierdută, în colaborare cu I. Block, București, 1957;
 Bret Harte, Surghiuniții din Poker Flat, Editura Pentru Literatura Universală, 1965
 Jules Verne, Uimitoarele peripeții ale domnului Antifer, în colaborare cu Mimi Westfried, București, 1959 (ediția II,   București, 1970);
 Joseph Conrad, Lord Jim, prefață de M. Bogdan, București, 1964 (ediția II, 1985);
 Hans Scherfig, Primăveri irosite, în colaborare cu Vladimir Munteanu, București, 1964;
 Oscar Wilde, Prințul fericit și alte povestiri, prefață de Vladimir Colin, București, 1960 (alte ediții: 1967, 1976, 1982, 1996);
 Joseph Conrad, Inima întunericului, Pitești, 2003.

Note

Prozatori români
Nașteri în 1891
Decese în 1965
Dramaturgi români
Traducători români
Scriitoare române
Scriitoare din secolul al XX-lea